Diari Oficial de la Generalitat Valenciana


Sumari del DOGV 4270, del 13-06-2002 (2002/6262)

RESOLUCIÓ d'1 de març de 2002, del conseller de Sanitat, per la qual s'adjudiquen quatre beques per a la realització de pràctiques professionals d'enginyers o enginyers tècnics, convocades per Orde de 15 de novembre del 2001 de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4270

Data del DOGV
:   13-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6262


Organisme emissor
:   Conselleria de Sanitat

Tipus de document
:   Resolució

RESOLUCIÓ d'1 de març de 2002, del conseller de Sanitat, per la qual s'adjudiquen quatre beques per a la realització de pràctiques professionals d'enginyers o enginyers tècnics, convocades per Orde de 15 de novembre del 2001 de la Conselleria de Sanitat. [2002/X6262]
  
Vista l'Orde de 15 de novembre de 2001 (DOGV número 4.145, d'11 de desembre de 2001), per la qual el conseller de Sanitat convoca quatre beques per a la realització de pràctiques professionals d'enginyers o enginyers tècnics en les línies de treball de Supervisió de Projectes d'Instal·lacions i Seguiment d'Execució d'Instal·lacions en Edificacions Sanitàries.
  
Una vegada acabat el termini de presentació de sol·licituds, constituïda la comissió avaluadora i després de la finalització del procés selectiu, d'acord amb el que preveu la base setena, s'eleva per la comissió la corresponent proposta d'adjudicació de beques.
  
Atés el que preceptua el Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana, publicat en el DOGV núm. 1.588, de 17 de juliol de 1991.
  
Atés el que disposa el Decret 108/92, de 6 de juliol, del Govern Valencià, pel qual es regula la concessió de beques, publicat en el DOGV núm. 1.827, de 16 de juliol de 1992.
  
En atenció d'estes consideracions, d'acord amb la base setena de la convocatòria, i vistos els fonaments de dret, resolc:
  
Primer
  
Concedir quatre beques per a la realització de pràctiques professionals d'enginyer o enginyers tècnics en la Conselleria de Sanitat, en les línies de treball de Supervisió de Projectes d'Instal·lacions i Seguiment d'Execució d'Instal·lacions en Edificacions Sanitàries, a les persones relacionades en l'annex I (relació de beneficiaris), amb efectes del dia 20 de març de 2002.
  
Segon
  
Constituir, de conformitat amb el que establix la base sisena, una borsa de reserva prioritzada en funció de la puntuació obtinguda, per a cobrir les vacants que puguen produir-se per renúncia, abandó o incompliments i que apareix com annex II de la present resolució (borsa prioritzada).
  
Tercer
  
Excloure els aspirants que es relacionen en l'annex III (relació d'exclosos) per les causes que s'hi expressen.
  
Quart
  
Els beneficiaris de les beques hauran de presentar, si és procedent, la documentació acreditativa del compliment de les seues obligacions fiscals i amb la Seguretat Social, així com la documentació acreditativa de tindre cobertura sanitària, segons que establix la base novena de la convocatòria.
  
Contra la present resolució que exhaurix la via administrativa es podrà interposar potestativament recurs de reposició davant el mateix òrgan que l'ha dictada, en el termini d'un mes comptat des de l'endemà de la publicació, d'acord amb el que preveuen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la relació donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 1 de març de 2002.- El conseller: Serafín Castellano Gómez.
  
ANNEX I
  
Relació de beneficiaris
  
Cognoms i nom Puntuació
  
Lagarto de la Serna, Paula 6,71
  
Cordero Quintero, Juan José 6,47
  
Belso Martínez, Fco. Javier 5,93
  
Sanchis Cabanes, Remedios 5,04
  
ANNEX II
  
Borsa de reserva prioritzada
  
Cognoms i nom Puntuació
  
Ruiz Pérez, Vicente José 5,02
  
Fernández Marquina, Jorge 4,91
  
Sanz Argent, Josep 4,70
  
Grima Murcia, José Antonio 4,40
  
ANNEX III
  
Relació d'exclosos
  
Cognoms i nom Motiu de l'exclusió
  
Ferreres Altaba, Maria Pilar 1
  
Roques Mata, Carlos 1
  
Rubio Moratinos, José 1
  
Sánchez Vicent, María José 2
  
1. No presentat/a a l'entrevista.
  
2. No arriba a la puntuació de dos punts per a passar a l'entrevista.